CELEX: 51995PC0083
Language: da
Date: 1995-03-16
Title: Forslag til RÅDETS FORORDNING (EF) om ændring af forordning (EØF) nr. 1035/72, (EØF) nr. 2240/88 og (EØF) nr. 1121/89 for så vidt angår interventionstærsklerne for friske frugter og grøntsager

Avis juridique important

|

51995PC0083

Forslag til RÅDETS FORORDNING (EF) om ændring af forordning (EØF) nr. 1035/72, (EØF) nr. 2240/88 og (EØF) nr. 1121/89 for så vidt angår interventionstærsklerne for friske frugter og grøntsager  /* KOM/95/83ENDEL - CNS 95/0072 */  

EF-Tidende nr. C 117 af 12/05/1995 s. 0009

Forslag til Rådets forordning (EF) om ændring af forordning (EØF) nr. 1035/72, (EØF) nr. 2240/88 og (EØF) nr. 1121/89 for så vidt angår interventionstærsklerne for friske frugter og grøntsager (95/C 117/07) KOM(95) 83 endelig udg. - 95/0072(CNS)(Forelagt af Kommissionen den 16. marts 1995)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til Rådet forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 3290/94 (2), særlig artikel 16b, stk. 3,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:I henhold til artikel 16, stk. 3a, og artikel 16a i forordning (EØF) nr. 1035/72 samt i medfør af artikel 16b i samme forordning blev der indført interventionstærskler for tomater, ferskner, æbler og blomkål;fra den 1. januar 1995, hvor Sverige, Østrig og Finland tiltrådte Den Europæiske Union, anvendes der interventionstærskler i hele Fællesskabet; der bør derfor ske en tilpasning af dels den interventionstærskel og den overskridelsestranche, der er fastsat for tomater i artikel 16, stk. 3a, i forordning (EØF) nr. 1035/72, dels de overskridelsestrancher, der er fastsat for æbler og blomkål i artikel 1 og 2 i Rådets forordning (EØF) nr. 1121/89 af 27. april 1989 om indførelse af en interventionstærskel for æbler og blomkål (3), senest ændret ved forordning (EØF) nr. 1754/92 (4), samt den overskridelsestærskel, der er fastsat for ferskner i artikel 2 i Rådets forordning (EØF) nr. 2240/88 af 19. juli 1988 om fastsættelse for så vidt angår ferskner, citroner og appelsiner af gennemførelsesbestemmelserne til artikel 16b i forordning (EØF) nr. 1035/72 om den fælles markedsordning for frugt og grøntsager (5), senest ændret ved forordning (EØF) nr. 1623/91 (6) -UDSTEDT FØLGENDE FORORDNING:Artikel 1 I forordning (EØF) nr. 1035/72 foretages følgende ændring:Artikel 16, stk. 3a, første afsnit, affattes således:»Hvis de mængder tomater, der i løbet af et produktionsår opkøbes ved intervention i henhold til artikel 15 og 19a, overstiger en mængde på 607 200 tons, nedsættes de basispriser og de opkøbspriser, der i henhold til kriterierne i stk. 2 og 3 fastsættes for det følgende produktionsår for dette produkt, med 1 % for hver tranche på 31 600 tons, hvormed denne mængde overskrides. Anvendelse af denne bestemmelse kan dog ikke medføre, at disse priser nedsættes med mere end 20 %.«Artikel 2 I forordning (EØF) nr. 1121/89 foretages følgende ændringer:1) I artikel 1, stk. 3, indsættes følgende punktum:»Denne mængde forøges til 85 800 tons for produktionsåret 1994/95 og til 86 500 tons fra produktionsåret 1995/96.« 2) I artikel 2, stk. 3, indsættes følgende punktum: »Denne mængde forøges til 20 200 tons fra produktionsåret 1995/96.« Artikel 3 I forordning (EØF) nr. 2240/88 foretages følgende ændring:Artikel 2, stk. 1, første led, affattes således:»- med 23 000 tons, og med 23 100 tons fra produktionsåret 1995/96, for så vidt angår ferskner.«.Artikel 4 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Artikel 1 i denne forordning anvendes fra produktionsåret 1995/96.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 118 af 20. 5. 1972, s. 1.(2) EFT nr. L 349 af 31. 12. 1994, s. 105.(3) EFT nr. L 118 af 29. 4. 1989, s. 21.(4) EFT nr. L 180 af 1. 7. 1992, s. 23.(5) EFT nr. L 198 af 26. 7. 1988, s. 9.(6) EFT nr. L 150 af 15. 6. 1991, s. 8.